《夏日同陈仁甫陈公望游净业寺 其五》
明代·王弘诲

落日帘垂照，轻风席引凉。幽香浮别涧，寒气漾横塘。

松偃檐前盖，荷裁泽畔裳。相看聊酩酊，□路坐俱忘。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。